Lansarea Consultarii Publice in vederea imbunatatirii accesarii fondurilor UE

(prefata la Conferinta Europeana de Transfer al Bunelor Practici, Casa Radio – 22 mai 2008) 

~ Comunicat de presa ~

Bucuresti, 11 mai 2008 

Va informam ca utilizand indicatorii stabiliti prin proiectul “Worldwide Governance Indicators” de catre Banca Mondiala, preluati si aplicati in studiu stiintific realizat sub egida Academiei Romane, cu sprijinul Autoritatii Nationale pentru Cercetare Stiintifica din cadrul Ministerului Educatiei, Cercetarii si Tineretului, lansam o consultare publica asupra gradului de transparenta si capacitatii administrative de accesare/implementare a programelor cu fonduri UE.

Aceasta consultare constituie o prefata la Raportul de Monitorizare si Evaluare Paralela a gradului de convergenta institutionala a autoritatilor responsabile de administrarea Fondurilor UE, ce urmeaza a fi lansat de Platforma “EU-RO Clearing Funds”, cu ocazia organizarii Conferintei Europene de Transfer al Bunelor Practici: “Dezvoltarea unei culturi a cooperarii si parteneriatului pentru o utilizare corecta si transparenta a Fondurilor UE in Romania” (Bucuresti, Casa Radio – 22 mai 2008). Evenimentul va fi prezidat de presedintele Grupului de State impotriva Coruptiei din cadrul Consiliului Europei (GRECO), Dl Drago KOS (Slovenia), organism european din care face parte si Romania. Mentionam, de asemenea, ca in vederea elaborarii raportului amintit am solicitat puncte de vedere oficiale din partea tuturor institutiilor si organismelor monitorizate, in scopul de a sintetiza o evaluare cat mai obiectiva si concludenta asupra stadiului actual de absorbtie a Fondurilor Structurale si a celorlalte fonduri UE destinate beneficiarilor romani din sectorul public si privat.
Conferinta Europeana are drept sponsori principali pe Bancpost si Deleanu Vasile - Avocati, membra a Warwick Legal Group. Alti sponsori: Détente Consultants (Paris, Franta), Phaeton Gala, Biroul de Imagine. Partenerii Media ai evenimentului sunt: Societatea Romana de Radiodifuziune, Agentia de presa RADOR, the Money Channel TV, Radio ONG – proiect al Forumului Donatorilor din Romania si al Fundatiei Synergetica, Tribuna Economica, Euroconsultanta, Economie si Administratie Locala, SmartFinancial.ro, SmartBank.ro, PRWave.ro, Comunicatii Mobile. 
Pentru informatii suplimentare asupra conditiilor de participare pentru grupurile-tinta vizate, va rugam sa consultati mai intai paginile de internet www.HouseofEurope.ro sau www.StructuralFunds.ro, iar daca solicitati alte clarificari, va rugam sa contactati Secretariatul Comitetului de Organizare la tel./fax: (021) 230.49.97; 231.52.88. Reamintim ca termenul limita de inscriere este data de 15 mai 2008.

Pentru conformitate, 

EUROLINK-Casa Europei
